**Plouă cu șoapte**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă cu șoapte

...

O, câte-aș putea să spun despre ploaie,

Sau aș putea s-o rog să se oprească,

Doar mie de-ar putea să-mi vorbească

De vreau să-i ascult plăcuta hărmălaie

Când peste lume se scurge-n șiroaie!

...

Plouă într-una, plouă de-aseară

Stropii de ploaie se-adună-n băltoace,

Stropii de ploaie par să se joace

Dar nu este joacă, ci o poveste neclară

Ce este prea lungă și începe să doară!

...

O, câte-aș putea să spun despre ploaie,

Cât mister în stropul de ploaie se-ascunde,

La câte-ntrebări, de-ar putea mi-ar răspunde,

Când stropii se-adună să poarte războaie

Prăvălind peste lume furioase puhoaie!

...

Când umăr la umăr, strop lângă strop,

Ploaia nu încetează și formeze oceane

Din creste de munți își face coroane,

Stropii de ploaie par armăsari în galop

Și-ntreg pământul e cuprins de potop!

...

Ascult ploaia cum cade în noapte,

Cum stropii ce cad deodată se sparg,

Tu dormi iubito, îți privesc chipul drag

Plouă, plouă într-una, aproape, departe

Plouă, plouă și parcă plouă cu șoapte!